**«ԼԱՎԱԳՈՒՅՆ ԳՐԱԴԱՐԱՆ» ՄՐՑՈՒՅԹԻ ԱՆՑԿԱՑՄԱՆ**

**ԿԱՐԳ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգը սահմանում է Հայկական գրադարանային ասոցիացիայի (այսուհետ՝ ասոցիացիա) կողմից կազմակերպվող «Լավագույն գրադարան» մրցույթի (այսուհետ՝ մրցույթ) անցկացման կարգը և պայմանները:

**II. ՄՐՑՈՒՅԹԻ ԱՆՑԿԱՑՄԱՆ ԱՆՎԱՆԱԿԱՐԳԵՐԸ**

1. Մրցույթն անցկացվելու է հետևյալ անվանակարգերով.

1. «Լավագույն համայնքային գրադարան»

2. «Լավագույն մարզային գրադարան»

3. «Լավագույն նորարար գրադարան»

4. «Լավագույն գիտակրթական գրադարան»

5. «Լավագույն մասնագիտական գրադարան»

**III. ՄՐՑՈՒՅԹԻ ԱՆՑԿԱՑՄԱՆ ԺԱՄԱՆԱԿԱՑՈՒՅՑԸ**

1. Մրցույթն իրականացվում է հետևյալ ժամանակացույցով.

|  |  |
| --- | --- |
| Հայտերի ընդունման մեկնարկ | 2021 թ. հուլիսի 12 |
| Հայտերի ներկայացման վերջնաժամկետ | 2021 թ. օգոստոսի 20 (ներառյալ) |
| Հայտերի գնահատում և արդյունքների ամփոփում | 2021 թ. սեպտեմբերի 20 |
| Մրցանակների հանձնում | 2021 թ. հոկտեմբերի 7 |

**IV. ՄՐՑՈՒՅԹԻՆ ՄԱՍՆԱԿՑԵԼՈՒ ՊԱՅՄԱՆՆԵՐԸ**

1. Մրցույթին կարող են դիմել Հայաստանի Հանրապետությունում գործող բոլոր գրադարանները:
2. Հայտի փաթեթը (բոլոր նյութերը «PDF» ձևաչափով, իսկ ամբողջը՝ «rar» կամ «zip» փաթեթով) պետք է ուղարկել «lavaguyngradaran@gmail.com» էլեկտրոնային հասցեին՝ «Թեմա» տողում նշելով գրադարանի անվանումը:
3. Հայտի փաթեթը պետք է ներառի՝

◆ լրացված ձևաթուղթը ([**կցվում է**](http://mincult.am/datas/media/Haytadzev_2.doc)),

◆ գրադարանի առօրյայի մասին պատմող տեսանյութ (առավելագույնը 5 րոպե),

◆ hիմնական ցուցանիշները՝ ընթերցողների քանակը, հաճախումների քանակը,

գրադարանային հավաքածուների տարեկան համալրման ցուցանիշը, գրքատացքը,

◆ Հայկական գրադարանային ասոցիացիան և մասնագիտական հանձնաժողովը հարկ

եղած դեպքում կարող է դիմումատուից պահանջել հավելյալ փաստաթղթեր և նյութեր,

ինչպես նաև կազմակերպել այց գրադարան:

**V. ՄՐՑՈՒՅԹԻ ԱՆՑԿԱՑՄԱՆ ԸՆԹԱՑՔԸ**

1. Մրցույթի հայտերն անհրաժեշտ է ներկայացնել էլեկտրոնային եղանակով:
2. Մասնակիցը մինչև հայտերը ներկայացնելու վերջնաժամկետի ավարտն իրավունք ունի չեղարկելու իր հայտը:
3. Հայտի ստացման պարագայում «lavaguyngradaran@gmail.com» էլ. փոստից հայտատուն պետք է ստանա հաստատող նամակ:
4. Հայտերի ընդունման վերջնաժամկետի ավարտից հետո յոթ աշխատանքային օրվա ընթացքում Հայկական գրադարանային ասոցիացիան հայտերը ներկայացնում է մրցութային հանձնաժողովի անդամներին՝ գնահատման:
5. Հանձնաժողովի անդամները հայտերի ստացումից հետո սահմանված ժամկետում հանձնաժողովի նախագահին են ներկայացնում մրցույթի գնահատման թերթիկները:
6. Մրցույթի արդյունքներն ամփոփվում են հանձնաժողովի եզրափակիչ նիստում` հանձնաժողովի անդամների գնահատման թերթիկների հիման վրա:
7. Հանձնաժողովն ընդունում է որոշում մրցութային անվանակարգերում հաղթող գրադարանների ցանկը հաստատելու վերաբերյալ;
8. Հաղթող է համարվում ամենաբարձր միավորներ հավաքած գրադարանը: